Nafarroako Parlamentuko Mahaiak, 2023ko otsailaren 6an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, 2021eko Irisgarritasun Plan Operatiboan jasotako “Despopulazioaren aurkako borrokara bideratutako azpiegituren eraldaketarako dirulaguntzak ezartzea, irisgarritasunaren arloko puntuazioa handituz” neurriari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko otsailaren 6an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garridok, Legebiltzarraren Erregelamenduan ezarritakoaren babesean, galdera hauek aurkeztu ditu, idatziz erantzun dakizkion:

Irisgarritasunari buruzko 2021eko Plan Operatiboak aldaketa bakarra xedatzen zuen Toki Administrazioaren eta Despopulazioaren Zuzendaritza Nagusiarentzat; hain zuzen, honako neurri hau: Despopulazioaren aurkako borrokara bideratutako azpiegiturak eraberritzeko dirulaguntzak ezartzea, irisgarritasunaren arloko puntuazioa handituz.

Planaren ebaluazioan, zergatik eman da neurri hori “amaitutzat” kontuan hartuta txostenaren 112-113. orrialdeetan berariaz jasotzen dela irisgarritasun-aurrekontua “datozen urteetan era horretako jarduketak egiteko aurreikusitako guztizkoaren ehuneko 11 dela” eta lortu nahi zen helburua, gutxienez, ehuneko 15ekoa zela?

Iruñean, 2023ko otsailaren 2an

Foru parlamentaria: Jorge Esparza Garrido